Block IIR-M (Modernized): sunt 8 sateliți construiți de Lockheed Martin ce includ un nou semnal pentru aplicații militare pe frecvențele L1 și L2 și un semnal civil mai robust, cunoscut sub numele de L2C. Primul satelit a fost lansat la data de 26 septembrie 2005, lansarea finală a avut loc pe 17 august 2009.

14 iulie: Sonda spațială New Horizons, lansată de NASA în 2006, a trecut în cel mai apropiat punct de planeta pitică Pluto. După o călătorie de 5 miliarde de kilometri, New Horizons a trecut la doar 12.430 km de Pluto, la ora 11:49 GMT. „Întâlnirea"" este considerată de specialiști principalul eveniment spațial al anului 2015.

În regiune a izbucnit o bătălie scurtă pentru ocuparea Insulelor Dodecaneze controlate de italieni, după capitularea Italiei din 1943. A început o cursă pentru ocuparea Insulelor Dodecaneze între germani și britanici. Germanii au reușit să dezarmeze rapid garnizoana din insula Rodos, dar britanicii au reușit să ocupe insulele Samos, Leros și Kos. În scurtă vreme însă, după lansarea unor serii de atacuri aeriene puternice, forțele speciale germane au reușit să ocupe toate insulele.

Rîmarivka (în ucraineană Римарівка, în trecut Reimarovka) este localitatea de reședință a comunei Rîmarivka din raionul Ocna Roșie, regiunea Odesa, Ucraina.

18 august: Reprezentanții Apelor Române afirmă că Dunărea are cel mai mic debit din ultimii 32 de ani. Debitul Dunării este de doar 2.300 mc/s la intrarea în țară, față de 4.300 mc/s, cât este media lunii august.

Augustin Zegrean s-a născut la data de 29 martie 1954, în satul Sânmartin, Cluj. A absolvit cursurile Facultății de Drept din cadrul Universității Babeș-Bolyai din Cluj în anul 1980.

Ryan Dolan (n. 22 iulie 1985 în Strabane, Comitatul Tyrone) este un cântăreț de muzică pop din nordul Irlandei, care a reprezentat Irlanda la Concursul Muzical Eurovision 2013 din Malmö, Suedia cu piesa Only Love Survives. A fost al treisprezecea artist care a participat la prima semifinală din 14 mai 2013, clasându-se în semifinală pe locul al optulea. În finala din 18 mai 2013, Dolan s-a clasat pe ultimul loc, primind numai cinci puncte de la trei țări.

Animalele care se întâlnesc în Arava sunt lupii, vulpile, hiena vărgată, gazelele, capre sălbatice, pisica sălbatică africană, diverse specii de rozătoare precum șobolanul de nisip (în zonele bogate în ierburi), gerbilul (în locurile stâncoase), șoarecele piramidelor (sau micul jerboa egiptean) și numeroase reptile.,.